CELEX: 62020TN0384
Language: el
Date: 2020-06-16 00:00:00
Title: Υπόθεση T-384/20: Αγωγή της 16ης Ιουνίου 2020 — OC (*) κατά Επιτροπής

24.8.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  C 279/44
               
            
         Αγωγή της 16ης Ιουνίου 2020 —  OC (*1) κατά Επιτροπής
         (Υπόθεση T-384/20)
         (2020/C 279/58)
         Γλώσσα διαδικασίας: η ελληνική
         
            Διάδικοι
         
         
            Ενάγουσα: OC (*1) (εκπρόσωπος: Β. Χριστιανός, δικηγόρος)
         
            Εναγόμενη: Ευρωπαϊκή Επιτροπή
         
            Αιτήματα
         
         Η ενάγουσα ζητεί από το Γενικό Δικαστήριο:
         
                     —
                  
                  
                     να καταβάλει η Ευρωπαϊκή Επιτροπή στην ενάγουσα το συνολικό ποσό του ενός εκατομμυρίου εκατό χιλιάδων ευρώ (1 100 000 ευρώ) προς αποκατάσταση της ηθικής βλάβης που έχει υποστεί μέχρι σήμερα, και
                  
               
                     —
                  
                  
                     να καταδικαστεί η Ευρωπαϊκή Επιτροπή στο σύνολο της δικαστικής δαπάνης της ενάγουσας.
                  
               
            Ισχυρισμοί/Λόγοι και κύρια επιχειρήματα
         
         Προς στήριξη της αγωγής, η ενάγουσα προβάλλει τους ακόλουθους ισχυρισμούς.
         
                     1.
                  
                  
                     Με την προκειμένη αγωγή, η ενάγουσα ζητεί, δυνάμει των άρθρων 268 και 340, δεύτερο εδάφιο ΣΛΕΕ, την αποκατάσταση της ζημίας που υπέστη εξαιτίας παρανόμων πράξεων και παραλείψεων της Ευρωπαϊκής Υπηρεσίας Καταπολέμησης της Απάτης (OLAF), κατόπιν της δημοσιεύσεως από την τελευταία του υπ’αριθμ. 13/2020 ανακοινωθέντος τύπου, με το οποίο παρανόμως διέρρευσαν προσωπικά δεδομένα και αναληθείς πληροφορίες που αφορούσαν την ενάγουσα.
                  
               
                     2.
                  
                  
                     Κατά την ενάγουσα, η OLAF α) δημοσιεύοντας (με το απευθυνόμενο στο ευρύ κοινό ανακοινωθέν τύπου) δεδομένα προσωπικού χαρακτήρα της ενάγουσας και β) διαδίδοντας ανακριβή και ψευδή στοιχεία στο εν λόγω ανακοινωθέν, παραβίασε κατάφωρα κανόνες, οι οποίοι απονέμουν δικαιώματα σε ιδιώτες.
                  
               
                     3.
                  
                  
                     Ειδικότερα, με τις ενέργειες αυτές παραβίασε: τις διατάξεις των άρθρων 4, παράγραφος 1, υπό α' και β', 5, 6 και 15, παράγραφος 3, του Κανονισμού 2018/1725 (1), τις διατάξεις των άρθρων 10, παράγραφος 5, και 9, παράγραφος 1, του Κανονισμού 883/2013 (2) και το τεκμήριο αθωότητας, το δικαίωμα χρηστής διοίκησης και την αρχή αναλογικότητας.
                  
               
            (*1)  Πληροφορίες που διεγράφησαν ή αντικαταστάθηκαν στο πλαίσιο της προστασίας των δεδομένων προσωπικού χαρακτήρα και/ή εμπιστευτικότητας.
         
            (1)  Κανονισμός (ΕΕ) 2018/1725 του Ευρωπαϊκού Κοινοβουλίου και του Συμβουλίου, της 23ης Οκτωβρίου 2018, για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα θεσμικά και λοιπά όργανα και τους οργανισμούς της Ένωσης και την ελεύθερη κυκλοφορία των δεδομένων αυτών, και για την κατάργηση του κανονισμού (ΕΚ) αριθ. 45/2001 και της απόφασης αριθ. 1247/2002/ΕΚ (ΕΕ L 295, 2018, σ. 39)
         
         
            (2)  Κανονισμός (ΕΕ, Ευρατόμ) αριθ. 883/2013 του Ευρωπαϊκού Κοινοβουλίου και του Συμβουλίου, της 11ης Σεπτεμβρίου 2013, σχετικά με τις έρευνες που πραγματοποιούνται από την Ευρωπαϊκή Υπηρεσία Καταπολέμησης της Απάτης (OLAF) και την κατάργηση του Κανονισμού (ΕΚ) αριθ. 1073/1999 του Ευρωπαϊκού Κοινοβουλίου και του Συμβουλίου και του Κανονισμού (Ευρατόμ) αριθ. 1074/1999 του Συμβουλίου (ΕΕ L 248, 2013, σ. 1)